รัฐบาลไทย-ข่าวทำเนียบรัฐบาล-เลขาธิการ คปภ. นำทัพประกันภัยขึ้นเหนือ ให้ความคุ้มครองเกษตรกรผู้ปลูกลำไย ประเดิมปี 2563 เปิดโครงการ 1 ภาค 1 ผลิตภัณฑ์ “อุ่นอ๊กอุ่นใจ๋ เมื่อลำใยมีประกั๋นภัย”
วันอังคารที่ 25 กุมภาพันธ์ 2563
เลขาธิการ คปภ. นําทัพประกันภัยขึ้นเหนือ ให้ความคุ้มครองเกษตรกรผู้ปลูกลําไย ประเดิมปี 2563 เปิดโครงการ 1 ภาค 1 ผลิตภัณฑ์ “อุ่นอ๊กอุ่นใจ๋ เมื่อลําใยมีประกั๋นภัย”
เลขาธิการ คปภ.เป็นประธานเปิดโครงการ 1 ภาค 1 ผลิตภัณฑ์ “อุ่นอ๊กอุ่นใจ๋ เมื่อลําไยมีประกั๋นภัย” โดยโครงการดังกล่าวมีวัตถุประสงค์เพื่อเผยแพร่ความรู้ ความเข้าใจ และสิทธิประโยชน์ตามกรมธรรม์ประกันภัยพืชผลลําไย ให้แก่เกษตรกรผู้ปลูกลําไยจังหวัดลําพูน
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (เลขาธิการ คปภ.) เป็นประธานเปิดโครงการ 1 ภาค 1 ผลิตภัณฑ์ “อุ่นอ๊กอุ่นใจ๋ เมื่อลําไยมีประกั๋นภัย” โดยมีนายดํารง จินะกาศ ประธานลําไยแปลงใหญ่แม่ทา กล่าวต้อนรับ และนายชัยนรงค์ วงศ์ใหญ่ หัวหน้าสํานักงานจังหวัดลําพูน ร่วมให้การต้อนรับ พร้อมด้วย ผู้บริหาร สํานักงาน คปภ. และพันธมิตรเครือข่าย ประกอบด้วย นายสุรินทร์ ตนะศุภผล ผู้ช่วยสายส่งเสริมและประกันภัยภูมิภาค นายชัยยุทธ มังศรี ผู้ช่วยเลขาธิการ สายคุ้มครองสิทธิประโยชน์ นายกษาปณ์ เงินรวง ผู้ช่วยผู้จัดการธนาคารเพื่อการเกษตรและสหกรณ์การเกษตร นายจีรพันธ์ อัศวะธนกุล ประธานเจ้าหน้าที่บริหารและกรรมการผู้จัดการใหญ่ บริษัท ประกันภัยไทยวิวัฒน์ จํากัด (มหาชน) ผู้ช่วยศาสตราจารย์ชญณา ศิริภิรมย์ ประธานเจ้าหน้าที่บริหาร บริษัท ซมโปะ ประกันภัย (ประเทศไทย) จํากัด (มหาชน) และMr.Tamura Chief sales distridution officer ร่วมลงพื้นที่พบเกษตรกรผู้ปลูกลําไย จํานวน 200 คน โดยโครงการดังกล่าวมีวัตถุประสงค์เพื่อเผยแพร่ความรู้ ความเข้าใจ และสิทธิประโยชน์ตามกรมธรรม์ประกันภัยพืชผลลําไย ให้แก่เกษตรกรผู้ปลูกลําไยจังหวัดลําพูน เมื่อวันที่ 24 กุมภาพันธ์ 2563 ณ ศูนย์การเรียนรู้การเพิ่มประสิทธิภาพการผลิตสินค้าเกษตร ตําบลทากาศ อําเภอแม่ทา จังหวัดลําพูน
เลขาธิการ คปภ. กล่าวว่า ตามที่สํานักงาน คปภ. ได้เห็นชอบแบบกรมธรรม์ประกันภัยการประกันภัยพืชผลลําไยจากภัยแล้งโดยใช้ดัชนีฝนแล้ง (ตรวจวัดด้วยดาวเทียม) สําหรับรายย่อย (ไมโครอินชัวรันส์) แบบครบวงจร เป็นประเทศแรกของโลก เมื่อต้นปี 2562 เพื่อให้เกษตรกรผู้ปลูกลําไย ได้มีเครื่องมือในการบริหารจัดการความเสี่ยงจากภัยธรรมชาติ โดยมี บริษัท ซมโปะ ประกันภัย (ประเทศไทย) จํากัด (มหาชน) และ บริษัท ประกันภัยไทยวิวัฒน์ จํากัด (มหาชน) เป็นผู้รับประกันภัย และจากผลการดําเนินงานรับประกันภัยลําไยในปี 2562 พบว่า มีการจัดทําประกันภัย รวมทั้งสิ้นจํานวน 1,053 ฉบับ คิดเป็นเบี้ยประกันภัย 540,430 บาท โดยมีกรมธรรม์ประกันภัยที่เรียกร้องเงินชดเชย จํานวน 930 ฉบับ คิดเป็นเงินชดเชยประมาณ 3.5 ล้านบาท แต่อย่างไรก็ตาม แม้ว่าการรับประกันภัยในปี 2562 จะประสบผลขาดทุน บริษัทผู้รับประกันภัยทั้งสองบริษัท ยังคงดําเนินการรับประกันภัยลําไยต่อในปี 2563 เพื่อให้โครงการมีความต่อเนื่อง และเพื่อให้ระบบประกันภัยเป็นเครื่องมือในการบริหารความเสี่ยงให้แก่เกษตรกรผู้ปลูกลําไย
ด้านนายดํารง จินะกาศ ประธานลําไยแปลงใหญ่แม่ทา กล่าวด้วยว่า สําหรับพื้นที่การปลูกลําไยของจังหวัดลําพูน จะมีปัญหาเรื่องดินฟ้าอากาศไม่ค่อยแน่นอน บางครั้งฝนตกน้อย ทําให้เกิดความแห้งแล้ง ต้นลําไยได้รับความเสียหาย ถึงแม้เกษตรกรจะแก้ปัญหาด้วยการสูบน้ํามาใส่สวนลําไย ก็จะมีค่าใช้จ่าย ได้แก่ ค่าไฟ ค่าน้ํามัน เป็นต้น ทําให้ชาวสวนลําไย เห็นว่า การที่มีกรมธรรม์ประกันภัยพืชผลลําไยเกิดขึ้น จะมีประโยชน์มาก อย่างน้อยเมื่อเกิดภัย เราก็จะได้รับการช่วยเหลือเยียวยาจากบริษัทประกันภัย ถึงแม้เงินที่ได้รับมามีจํานวนอาจจะไม่เพียงพอต่อความเสียหายที่ได้รับทั้งหมด แต่ก็สามารถนํามาเป็นค่าใช้จ่ายในการซื้อน้ํามันใส่เครื่องสูบน้ํา และจ่ายค่าน้ําค่าไฟ ในการบรรเทาความเดือดร้อนที่เกิดขึ้นได้
สํานักงาน คปภ. ในฐานะหน่วยงานกํากับดูแล และส่งเสริมการประกอบธุรกิจประกันภัย จึงได้บูรณาการร่วมกับ ธนาคารเพื่อการเกษตรและสหกรณ์การเกษตร บริษัท ซมโปะ ประกันภัย (ประเทศไทย) จํากัด (มหาชน) และบริษัท ประกันภัยไทยวิวัฒน์ จํากัด (มหาชน) เดินหน้าขับเคลื่อนโครงการประกันภัยลําไย ในปี 2563 โดยเร่งประชาสัมพันธ์ สร้างความรู้ ความเข้าใจให้แก่เกษตรกรไทยในการทําประกันภัยพืชผลลําไย เพื่อเป็นเครื่องมือในการบริหารความเสี่ยงภัยอันอาจเกิดจากภัยธรรมชาติ อีกทั้งเพิ่มพื้นที่ในการรับประกันภัยลําไยจาก 24 อําเภอ ของจังหวัดเชียงใหม่ เป็น 5 จังหวัดในภาคเหนือ ได้แก่ เชียงใหม่ เชียงราย พะเยา น่าน และลําพูน เพื่อให้ครอบคลุมพื้นที่ปลูกลําไยประมาณ 69% ของพื้นที่ปลูกลําไยทั้งประเทศ
สําหรับรูปแบบการรับประกันภัยกรมธรรม์ประกันภัยพืชผลลําไยจากภัยแล้งโดยใช้ดัชนีฝนแล้ง (ตรวจวัดด้วยดาวเทียม) สําหรับรายย่อย (ไมโครอินชัวรันส์) ประจําปี 2563 จะใช้ข้อมูลน้ําฝนจากระบบดาวเทียม GSMAP อย่างเป็นทางการโดยศูนย์ข้อมูลดาวเทียมของ The Remote Sensing Technology Center of Japan (RESTEC) ซึ่งเป็นหน่วยงานที่ได้รับการยอมรับในประเทศญี่ปุ่น เช่นเดียวกับปีที่ผ่านมา นอกจากนี้กรมธรรม์ประกันภัยพืชผลลําไยได้มีการพัฒนารูปแบบและวิธีการเพื่อให้ตรงกับความต้องการของเกษตรกรมากยิ่งขึ้น โดยใช้เกณฑ์การจ่ายเงิน แบ่งออกเป็น 2 ส่วน คือ 1) เมื่อจํานวนวันที่เกิดภาวะฝนแล้ง ถึงจํานวนวันที่กําหนดในกรมธรรม์เป็นดัชนีฝนแล้ง จะจ่ายเงินชดเชย 900 บาท ต่อหน่วยความคุ้มครอง 2) เมื่อจํานวนวันที่เกิดภาวะฝนแล้งต่อเนื่องเกินกว่าจํานวนวันที่กําหนดในกรมธรรม์เป็นดัชนีฝนแล้ง บริษัทจะจ่ายเงินชดเชยต่อวัน ให้วันละ 60 บาทต่อหน่วยความคุ้มครอง จนกว่าฝนแล้งจะสิ้นสุด หรือจนสิ้นสุดระยะเวลาประกันภัย แล้วแต่เหตุการณ์ใดจะเกิดก่อน
ทั้งนี้ จํานวนเงินชดเชยตามข้อ 1 และข้อ 2 รวมแล้วจะไม่เกินจํานวนเงินชดเชยสูงสุด 2,100 บาทต่อหน่วยความคุ้มครอง ตลอดระยะเวลาประกันภัยโดยจํานวน 1 หน่วยความคุ้มครอง เท่ากับ เงินกู้สําหรับการเพาะปลูกเพื่อการเอาประกันภัย 10,000 บาท โดยมีอัตราเบี้ยประกันภัย 399 บาทต่อหน่วยความคุ้มครอง ซึ่งการจ่ายชดเชยจะแตกต่างจากปี 2562 คือ ปี 2563 จะใช้เกณฑ์การวัดดัชนีฝนแล้งเพียงเกณฑ์เดียว ทําให้เกษตรกรที่อยู่ในพื้นที่ที่มีภาวะฝนแล้งเกินกว่าดัชนีฝนแล้ง จะได้รับเงินชดเชยรายวันที่มีฝนแล้งต่อเนื่อง ทั้งนี้ เกษตรกรผู้ปลูกลําไยที่กู้เงินผ่านธนาคารเพื่อการเกษตรและสหกรณ์การเกษตร (ธ.ก.ส.) สามารถขอทําประกันภัยผ่านธนาคารได้ ตั้งแต่บัดนี้จนถึงวันที่ 28 กุมภาพันธ์ 2563 เพื่อให้ความคุ้มครองภัยภาวะฝนแล้งในช่วงเดือนมีนาคม - เมษายน 2563
“สํานักงาน คปภ. ตระหนักถึงความสําคัญของการส่งเสริมให้ประชาชน ได้เข้าถึงและนําระบบประกันภัยมาใช้เป็นเครื่องมือในการบริหารความเสี่ยงภัยมากยิ่งขึ้น โดยเฉพาะการประกันภัยพืชผล เพื่อสร้างภูมิคุ้มกันและยกระดับรายได้ให้กับเกษตรกร อันจะส่งผลให้เกิดความต่อเนื่องและยั่งยืนในการปฏิรูปการประกันภัยพืชผลของประเทศไทยอย่างแท้จริง” เลขาธิการ คปภ. กล่าวในตอนท้าย